Likumprojekts

### Grozījumi likumā „Par iedzīvotāju ienākuma nodokli”

Izdarīt likumā „Par iedzīvotāju ienākuma nodokli” (Latvijas Republikas Augstākās Padomes un Valdības Ziņotājs, 1993, 22./23.nr.; Latvijas Republikas Saeimas un Ministru Kabineta Ziņotājs, 1994, 2., 23.nr.; 1995, 8., 14.nr.; 1996, 9.nr.; 1997, 3., 21.nr.; 1998, 1.nr.; 1999, 24.nr.; 2000, 5.nr.; 2001, 1., 24.nr.; 2002, 6.nr.; 2003, 15.nr.; 2004, 2.nr., 2005, 2., 8., 24.nr.; 2006, 14., 22.nr.; 2007, 3., 12., 24.nr.; 2008, 12.nr.; 2009, 1., 2., 15., 16.nr.; Latvijas Vēstnesis, 2009, 200.nr.; 2010, 82., 131., 178., 206.nr.; 2011, 99., 144., 157., 204.nr.; 2012, 44., 88., 92., 192.nr.; 2013, 194., 232., 234.nr.; 2014, 47., 57., 257.nr.; 2015, 42., 97., 227., 248.nr.; 2016, 123., 241.nr.; 2017, 156.nr.) šādus grozījumus:

1. Aizstāt visā likuma tekstā skaitli un vārdu “20 000 *euro*” ar skaitli un vārdu “20 004 *euro*”.
2. 8.pantā:

aizstāt 2.5 un 2.10 daļā vārdus “Uzņēmumu ienākuma nodokļa likuma” ar vārdiem likuma “Par nodokļiem un nodevām”;

papildināt pantu ar 2.12 daļu šādā redakcijā:

“2.12 Ja maksātājs gūst algota darba ienākumus un darba līgumā noteiktā darba alga nav noteikta mazāka par valstī noteikto minimālo mēneša darba algu, kā arī maksātājam ar darba devēju ir noslēgts līgums, uz kura pamata tiek izmaksāta autoratlīdzība, uz maksātāju tieši nav attiecināma šā panta 2.2 daļa. Šaubu gadījumā, lai noteiktu, vai maksātājam izmaksātā autoratlīdzība pēc ekonomiskās būtības ir algota darba ienākums un autors ir radījis darbu, pildot darba pienākumus, vērtē noslēgto līgumu nosacījumus, īpaši autora mantisko tiesību nosacījumus, tai skaitā, kam pieder tiesības uz intelektuālo īpašumu tā radīšanas laikā. Šā panta 2.2 daļā minētās pazīmes izmanto tikai kā papildu kritērijus darījuma ekonomiskās būtības vērtēšanai.”.

1. Papildināt 9.panta trešo daļu ar 4.punktu šādā redakcijā:

“4) šā panta pirmās daļas 2.1 un 2.2 punktā minētos ienākumus, kurus guvis nerezidents”;

1. Papildināt 10.panta piektajā daļā aiz vārda “piektajā” ar vārdu “sestajā”.
2. 11.9 pantā:

papildināt vienpadsmito daļu ar 6.punktu šādā redakcijā:

“6) ienākums no ieguldījumu konta, ja ieguldījumu konts atbilst šā likuma 11.13 pantā noteiktajām prasībām.”

papildināt pantu ar 12.2 daļu šādā redakcijā:

“12.2 Šā panta vienpadsmitās daļas 6. punktā minēto ienākumu nosaka kā no ieguldījumu konta izmaksātās naudas summas pārsniegumu pār ieguldījumu kontā iemaksāto naudas summu, kas samazināts par:

1. dividendēm un procentu ienākumu, kas gūts ieguldījumu konta un tam piesaistīto kontu ietvaros (tie tiek iemaksāti ieguldījumu kontā un piesaistītajos kontos), ja no minētajām dividendēm un procentu ienākuma jau ir ieturēts iedzīvotāju ienākuma nodoklis, un dividendēm, kas nav apliekamas ar iedzīvotāju ienākuma nodokli saskaņā ar šā likuma 9.pantu. Ja iedzīvotāju ienākuma nodoklis no minētajām dividendēm un procentu ienākuma ir ieturēts nepilnā apmērā, minēto dividenžu un procentu ienākumu, kas gūts ieguldījumu konta un tam piesaistīto kontu ietvaros samazina proporcionāli attiecībai starp piemēroto ieturētā nodokļa likmi un šā likuma 15.panta piektajā daļā noteikto likmi.
2. šā likuma 9.panta pirmās daļas 6.punktā minēto ienākumu.
3. Papildināt likumu ar 11.13 pantu šādā redakcijā:

“**11.13 pants. Īpaši noteikumi ienākuma no ieguldījumu konta noteikšanai**

1. Lai ienākums tiktu kvalificēts kā ienākums no ieguldījumu konta, ieguldījumu kontam jāatbilst šajā pantā minētajām prasībām.

2. Ieguldījumu konts ir atbilstoši līgumam starp ieguldījumu pakalpojumu sniedzēju un maksātāju – konta īpašnieku (turpmāk – konta īpašnieks) atvērts konts vai, ja katrai valūtai ieguldījumu pakalpojumu sniedzējs atver atsevišķu kontu, vairāku kontu kopums, kurā esošie naudas līdzekļi un finanšu instrumenti tiek izmantoti šā panta sestajā daļā minēto darījumu veikšanai. Ieguldījumu kontam var būt piesaistīts viens vai vairāki konta īpašnieka finanšu instrumentu un naudas līdzekļu uzskaites konti vai viens vai vairāki naudas līdzekļu konti termiņnoguldījumu darījumu norēķiniem (turpmāk – piesaistītie konti).

3. Šā panta piemērošanas mērķiem ieguldījumu pakalpojumu sniedzējs vienlaicīgi atbilst abiem minētajiem nosacījumiem:

1) tā ir kredītiestāde, tās filiāle vai ārvalsts kredītiestādes filiāle vai komersants, kas atbilstoši Finanšu instrumentu tirgus likumam vai tam pielīdzināmam pakalpojumu sniedzēja rezidences valsts regulējumam ir saņēmis licenci ieguldījumu pakalpojumu sniegšanai;

2) ir Latvijas vai citas Eiropas Savienības dalībvalsts, Eiropas Ekonomikas zonas valsts vai Ekonomiskās sadarbības un attīstības organizācijas dalībvalsts rezidents vai tādas valsts rezidents, ar kuru Latvija ir noslēgusi konvenciju par nodokļu dubultās uzlikšanas un nodokļu nemaksāšanas novēršanu.

4. Ieguldījumu kontā atļauts ieskaitīt tikai naudas līdzekļus, kā arī finanšu instrumentus, kas tiek pārvesti no cita ieguldījumu konta, vai pārejas noteikumu 139. punktā norādītajā gadījumā, vai tādus finanšu instrumentus, kas iegūti ieguldījumu konta ietvaros veikto darījumu rezultātā.

5. Ieguldījuma kontam piesaistītajos kontos atļauts ieskaitīt naudas līdzekļus vai finanšu instrumentus tikai no ieguldījuma konta vai citiem tam piesaistītajiem kontiem, kā arī naudas līdzekļus vai finanšu instrumentus, kas iegūti ieguldījumu konta ietvaros veikto darījumu rezultātā.

6. Ieguldījumu konta un tam piesaistīto kontu ietvaros maksātājs veic šādus darījumus ar ieguldījumu konta un tam piesaistīto kontu līdzekļiem (turpmāk šī panta izpratnē – ieguldījumu konta darījumi):

1) darījumi ar finanšu instrumentiem (turpmāk – finanšu instrumentu darījumi), kuros ieguldījumu pakalpojumu sniedzējs ir darījuma otrā puse, kā arī finanšu instrumentu darījumi regulētajā tirgū, daudzpusējā tirdzniecības sistēmā, organizētā tirdzniecības sistēmā vai citā tirdzniecības vietā, finanšu instrumentu darījumi ar sistemātisko internalizētāju vai finanšu instrumentu darījumi, kas tiek slēgti ārpus regulētā tirgus ar finanšu iestādi vai tiek slēgti finanšu instrumentu sākotnējās izvietošanas vai izsoļu ietvaros, kuros ieguldījumu pakalpojumu sniedzējs nodrošina konta īpašnieka rīkojuma par finanšu instrumentu darījumu izpildi vai nodošanu izpildei;

2) termiņnoguldījumu darījumi, kuros ieguldījumu pakalpojumu sniedzējs ir darījuma otrā puse;

3) naudas līdzekļu vai finanšu instrumentu pārvedumi finanšu nodrošinājuma sniegšanai, ja nodrošinājums tiek sniegts tādu konta īpašnieka saistību nodrošināšanai, kas izriet no ieguldījumu konta un tam piesaistīto kontu ietvaros noslēgtajiem darījumiem un saņemtajiem pakalpojumiem un nodrošinājuma ņēmējs ir ieguldījumu pakalpojumu sniedzējs;

4) valūtas maiņas darījumi;

5) naudas līdzekļu pārvedumi starp ieguldījumu kontu un tam piesaistītajiem kontiem.

7. Ieguldījumu konta un tam piesaistīto kontu ietvaros atļauts piešķirt finansējumu konta īpašniekam darījumu ar finanšu instrumentiem veikšanai, ja ieguldījumu konta ietvaros turētie finanšu instrumenti kalpo kā izsniegtā kredīta vai aizdevuma nodrošinājums un ieguldījumu pakalpojumu sniedzējs, kas izsniedz kredītu vai aizdevumu, ir iesaistīts darījumā ar finanšu instrumentiem. Šādā gadījumā piešķirtais finansējums netiek uzskatīts par ieguldījumu kontā iemaksāto naudas summu ienākuma no ieguldījumu konta noteikšanai saskaņā ar šā likuma 11.9 panta 12.2 daļu.

8. Finanšu instrumentu grāmatojumus, kas saistīti ar ieguldījumu konta darījumu izpildi vai finanšu instrumentu notikumiem, var veikt ieguldījumu kontā vai ieguldījumu kontam piesaistītajā finanšu instrumentu kontā.

9. Ieguldījumu kontam piesaistītajā termiņnoguldījuma kontā vai termiņnoguldījuma norēķiniem paredzētajā kontā nogulda tikai naudas līdzekļus no ieguldījumu konta vai tam piesaistītiem kontiem.

10. Naudas līdzekļi, kas iegūti ieguldījumu konta darījumu izpildes rezultātā, kā arī dividendes, procentu ienākumi un citi naudas līdzekļi, kas tiek saņemti par ieguldījumu kontā un tam piesaistītajos kontos esošajiem finanšu instrumentiem un naudas līdzekļiem, tiek ieskaitīti ieguldījumu kontā vai tam piesaistītajos kontos.

 11. Par naudas līdzekļu izmaksu no ieguldījumu konta uzskata jebkuru izmaksu no ieguldījumu konta vai tam piesaistītajiem kontiem (tai skaitā maksājumus, pamatojoties uz trešās puses tiesisku piedziņu vērstu pret konta īpašnieku), ieguldījumu konta atsavināšanu, finanšu instrumentu pārvedumus, kā arī ieguldījumu konta līdzekļu izlietojumu tādu darījumu veikšanai, kas neatbilst šā panta sestajā daļā uzskaitītajiem darījumiem, izņemot šādas operācijas:

 1) naudas līdzekļu pārskaitījums, kas nepieciešams ieguldījumu konta darījumu izpildei;

 2) naudas līdzekļu pārskaitījums, kas nepieciešams ar ieguldījumu konta darījumiem saistīto komisijas maksu, ar ieguldījumu konta un tam piesaistīto kontu apkalpošanu saistīto komisijas maksu, citu ar ieguldījumu konta un tam piesaistīto kontu ietvaros sniegto pakalpojumu saistīto komisijas maksu, kā arī ar ieguldījumu kontu un tam piesaistītajiem kontiem saistīto līgumsodu, nokavējuma naudas vai procentu samaksai;

 3) naudas līdzekļu pārskaitījums, kas veikts, realizējot kredītiestādes nodrošinājuma tiesības, ja līdzekļi ieguldījumu kontā vai tam piesaistītajos kontos izmantoti kā finanšu nodrošinājums no ieguldījumu konta pakalpojumiem izrietošo konta īpašnieka saistību izpildei;

4) naudas līdzekļu pārskaitījums šā panta septītajā daļā minētā finansējuma atmaksai un ar to saistīto komisijas maksu un procentu maksājumiem ieguldījumu pakalpojumu sniedzējam.

12. Ja no ieguldījuma konta finanšu instrumenti tiek pārvesti uz citu ieguldījumu kontu, tad pārvesto finanšu instrumentu iegādes vērtība tiek uzskatīta par iemaksu šajā ieguldījumu kontā. Notiekot izmaksai no šāda ieguldījumu konta, tiek piemērota metode “Pirmais iekšā – pirmais ārā” (FIFO princips) un finanšu instrumenti tiek novērtēti pēc to iegādes vērtības. Ja šādi pārvesto finanšu instrumentu kopējā iegādes vērtība pārsniedz ieguldījumu kontā iemaksāto naudas summu kopsummu, tad pārsnieguma daļa ir pielīdzināma naudas līdzekļu izmaksai no ieguldījumu konta.”

13. Konta īpašnieks sniedz informāciju ieguldījumu pakalpojumu sniedzējam par ieguldījumu konta statusa piešķiršanu kontam un tam piesaistītajiem kontiem. Ja ieguldījumu pakalpojumu sniedzējs nenodrošina informācijas sniegšanu par atvērtajiem kontiem saskaņā ar Kontu reģistra likumu, maksātājs ne vēlāk kā līdz taksācijas gada beigām informē Valsts ieņēmumu dienestu par ieguldījuma konta statusa piešķiršanu šādiem kontiem.”

1. 12.pantā:

aizstāt 1.4 daļas 2.punkta otrajā teikumā vārdus “otro pusgadu” ar vārdiem “periodu no 1.augusta līdz 31.decembrim”;

izteikt 1.5 daļu šādā redakcijā:

“1.5 Maksātājam, kas reģistrējies Valsts ieņēmumu dienestā kā saimnieciskās darbības veicējs un nav iesniedzis algas nodokļa grāmatiņu citā ienākumu gūšanas vietā, prognozētais gada diferencētais neapliekamais minimums avansa maksājumu aprēķinā Valsts ieņēmumu dienesta elektroniskās deklarēšanas sistēmā tiek ģenerēts automātiski, ņemot vērā pirmstaksācijas gada ienākumu deklarācijā ietvertos datus. Ja avansa aprēķinu veic, pamatojoties uz saimnieciskās darbības ienākumu prognozi, tad prognozētais gada diferencētais neapliekamais minimums  tiek ģenerēts, ņemot vērā pirmstaksācijas gada ienākumu deklarācijā uzrādītos datus un paša nodokļa maksātāja prognozētos taksācijas gada ienākumus no saimnieciskās darbības, bet neņemot vērā pirmstaksācijas gada saimnieciskās darbības ienākumus, ja tādi ir bijuši.”;

papildināt devīto daļu aiz vārda “piektajā” ar vārdu “sestajā”;

papildināt pantu ar divpadsmito daļu šādā redakcijā:

“12. Šā panta piektajā daļā noteikto neapliekamo minimumu taksācijas gada laikā piemēro pensijas izmaksātājs.”.

1. Papildināt 13.panta trešo un sesto daļu aiz vārda “piektajā” ar vārdu “sestajā”.
2. 15.pantā:

izslēgt otrajā daļā vārdus “(izņemot šā likuma 9.pantā minētos neapliekamos ienākumus)”;

izslēgt trešajā daļā vārdus “(izņemot šā likuma 9.pantā minētos neapliekamos ienākumus)”;

izteikt ceturto daļu šādā redakcijā:

“4. Ja kalendāra mēneša laikā viens ienākuma izmaksātājs izmaksā gan ar algas nodokli apliekamo ienākumu, gan cita veida ar nodokli apliekamos ienākumus (kuriem nepiemēro šā panta piektajā, sestajā septītajā, astotajā, desmitajā, vienpadsmitajā un divpadsmitajā daļā noteiktās likmes):

1. ienākumiem, kas nav apliekami ar algas nodokli, piemēro 23 procentu likmi, ja šā panta astoņpadsmitajā daļā nav noteikts citādi;
2. no ienākumiem, kas nav apliekami ar algas nodokli, šā likuma 3.panta otrās daļas 1.punktā minētos izdevumus, kā arī 3.panta otrās daļas 2. un 3.punktā minētos izdevumus (ja to segšanai nav pietiekami algota darba ienākumi) atskaita tā, kā tas saskaņā ar šā panta piecpadsmito daļu noteikts maksātāja mēneša ienākuma daļai, kas pārsniedz 1667 *euro* mēnesī. Šā likuma 10.panta pirmās daļas 4.punktā minētos izdevumus no ienākuma atskaita pirms nodokļa aprēķināšanas.”;

papildināt septiņpadsmito daļu aiz vārda “sešpadsmitajā” ar vārdiem “astoņpadsmitajā vai divdesmitajā” un papildināt daļu aiz vārda “mēnesī” ar teikumu šādā redakcijā:

“Šā likuma 10.panta pirmās daļas 4.punktā minētos izdevumus no ienākuma atskaita pirms nodokļa aprēķināšanas.”;

aizstāt deviņpadsmitajā daļā vārdus “un astoņpadsmitajā” ar vārdiem “astoņpadsmitajā, divdesmitajā un divdesmit ceturtajā”;

papildināt pantu ar divdesmito, divdesmit pirmo, divdesmit otro, divdesmit trešo un divdesmit ceturto daļu šādā redakcijā:

“20. Šā panta trešajā daļā noteiktās nodokļa likmes ienākuma izmaksātājs taksācijas gada laikā piemēro šādiem kalendāra mēneša laikā izmaksātajiem ienākumiem:

1. Valsts sociālās apdrošināšanas aģentūras izmaksātajam pārejošas darba nespējas pabalstam;
2. piešķirtajai  pensijai (ieskaitot piemaksu pie pensijas par apdrošināšanas stāžu, kas uzkrāts līdz 1995.gada 31.decembrim) vai pārrēķinātajai pensijai pēc 1996.gada 1.janvāra atbilstoši likumam „Par valsts pensijām” vai izdienas pensijai, vai speciālajai valsts pensijai atbilstoši Latvijas Republikas normatīvajiem aktiem, vai pensijai atbilstoši ārvalsts normatīvajiem aktiem, vai noslēgtajam mūža pensijas apdrošināšanas līgumam (ar uzkrāto fondētās pensijas kapitālu atbilstoši Valsts fondēto pensiju likumam).

21. Šā panta otrās vai trešā daļas piemērošanai gada ienākuma vai mēneša ienākuma apmēru nosaka, neņemot vērā:

1. šā likuma 9.pantā minētos neapliekamos ienākumus;
2. saskaņā ar šā likuma 8.pantu no apliekamā ienākuma izslēgtos ienākumus;
3. saskaņā ar šā likuma 24.panta septīto daļu no apliekamā ienākuma izslēgtos ienākumus;
4. ar algas nodokli apliekamos ienākumus, no kuriem darba ņēmējs ir tiesīgs nemaksāt iedzīvotāju ienākuma nodokli saskaņā ar Jaunuzņēmumu darbības atbalsta likumu.

22. Ja taksācijas gadā algota darba ienākums, pensija vai pabalsts tiek izmaksāts par pirmstaksācijas gadu, šos ienākumu veidus iekļauj attiecīgā pirmstaksācijas gada ienākumu apmērā un piemēro attiecīgās pirmstaksācijas gada nodokļa likmes. Ar algas nodokli apliekamajā mēneša ienākumā iekļauj ienākumu, kas aprēķināts par attiecīgo mēnesi.

23. Pamatojoties uz maksātāja rakstveida ieniegumu ienākuma izmaksātājs taksācijas gada laikā ietur nodokli saskaņā ar 23 procentu likmi arī no ienākumiem, kuriem saskaņā ar šā panta otro, trešo vai astoņpadsmito daļu piemērojama nodokļa likme 20 procentu apmērā.

24. Ja maksātājs laimējis izložu vai azartspēļu laimestu, kas pārsniedz 3 000 *euro*, un tas izmaksāts vienā reizē vai summējot visā azartspēles organizēšanas vietas apmeklējuma laikā, izložu vai azartspēļu laimesta daļai, kas pārsniedz 3 000 *euro*, bet nepārsniedz 55 000 *euro*, taksācijas gada laikā piemēro nodokļa likmi 23 procentu apmērā, bet izložu vai azartspēļu laimesta daļai, kas pārsniedz 55 000 *euro*, piemēro nodokļa likmi 31,4 procentu apmērā.”.

1. 16.1 pantā:

papildināt pantu ar 3.5 un 3.6 daļu šādā redakcijā:

“3.5 Par šā likuma 11.9 panta vienpadsmitās daļas 6.punktā minētā ienākuma gūšanas dienu uzskata dienu, kad no ieguldījumu konta izmaksātā naudas summa pārsniedz ieguldījumu kontā iemaksāto naudas summu.

3.6 Neatkarīgi no šā panta 3.5 daļas nosacījumiem, ja finanšu instrumenti tiek pārvesti no viena ieguldījumu konta uz citu ieguldījumu kontu, tad ienākuma gūšanas diena tiek noteikta atbilstoši šā panta 3.5 daļas nosacījumiem attiecībā uz ieguldījumu kontu, uz kuru tiek pārvesti finanšu instrumenti.”;

aizstāt astotajā daļā vārdus “vērtspapīru konta turētājam, kas veic norēķinu ar maksātāju” ar vārdiem “centrālā vērtspapīru depozitārija dalībniekam, kas atvēris vai ar kura starpniecību atvērts finanšu instrumentu konts un kas veic šī konta apkalpošanu”.

1. 17.pantā:

izteikt desmitās daļas 22.punktu šādā redakcijā:

“22) izložu un azartspēļu laimesta daļa, kas pārsniedz 3000 *euro*, ja laimests, kas pārsniedz 3000 *euro*, izmaksāts vienā reizē vai summējot visā azartspēles un izlozes organizēšanas vietas apmeklējuma laikā;”

aizstāt vienpadsmitajā daļā vārdus “izsniedz personām – nodokļa maksātājām – paziņojumu” ar vārdiem “pēc personas – nodokļa maksātāja – pieprasījuma saņemšanas izsniedz šai personai paziņojumu”;

izslēgt 11.1 daļas otro teikumu.

papildināt 11.5 daļu ar 3.punktu šādā redakcijā:

“3) ieguldījumu pakalpojumu sniedzējs – ienākumam no ieguldījumu konta, ja ieguldījumu pakalpojumu sniedzējs nodrošina ieguldījumu konta īpašniekam iespēju saņemt ieguldījuma konta izrakstu, kurā ir apkopota informācija par taksācijas gada laikā ieguldījumu kontā izdarītajām iemaksām un no tā izdarītajām izmaksām, kā arī, ja ieguldījumu pakalpojumu sniedzējam ir pieejama tāda informācija, apkopotas ziņas par naudas līdzekļiem, kas iegūti ieguldījumu konta darījumu izpildes rezultātā, un par nodokļiem, kas ieturēti no šiem naudas līdzekļiem. Ieguldījumu konta izrakstā iekļaujamo informāciju nosaka Ministru kabinets.”

1. Papildināt 18.panta **otrās daļas** ievaddaļu aiz vārda “apmērs” ar vārdiem un skaitli “piemērojot atbilstošo nodokļa likmi saskaņā ar šā likuma 15.panta otro daļu”.
2. Papildināt 19.panta piekto daļu aiz vārda “jūnijam” ar vārdiem un skaitļiem “bet ja taksācijas gada ienākumi pārsniedz 55 000 euro – no 1.aprīļa līdz 1.jūnijam”.
3. Papildināt pārejas noteikumus ar 139. punktu šādā redakcijā:

“139. Līdz 2018. gada 1. janvārim atvērtajiem kontiem darījumu ar finanšu instrumentiem veikšanai, kas atbilst šā likuma 11.13 panta nosacījumiem, maksātājs ir tiesīgs piešķirt ieguldījumu konta statusu, ne vēlāk kā līdz 2018.gada 31.decembrim, informējot ieguldījumu pakalpojumu sniedzēju. Ja ieguldījumu pakalpojumu sniedzējs nenodrošina informācijas sniegšanu par atvērtajiem kontiem saskaņā ar Kontu reģistra likumu, maksātājs ne vēlāk kā līdz 2018.gada 31.decembrim informē Valsts ieņēmumu dienestu par ieguldījuma konta statusa piešķiršanu šādiem kontiem. Uz ieguldījumu konta statusa piešķiršanas brīdi šādā kontā esošie finanšu instrumenti tiks pielīdzināti finanšu instrumentiem, kas iegūti ieguldījumu kontā ieskaitīto naudas līdzekļu ieguldīšanas rezultātā, finanšu instrumentu vērtību nosakot atbilstoši to iegādes vērtībai.”

Likums stājas spēkā 2018.gada 1.janvārī.

Finanšu ministre D. Reizniece-Ozola